OzLabs/hebrew-wiki-articles huggingface dataset:
ראשית חיי

ראשית חיי (באנגלית: My Early Life) הוא ספרו האוטוביוגרפי של וינסטון צ'רצ'יל בו הוא מתאר את ראשית חייו, החל מלידתו בשנת 1874 ועד שנת 1902 בערך. הספר נכתב כאשר היה צ'רצ'יל בשנות החמישים לחייו, ופורסם לראשונה בשנת 1930.

== תקציר ==
בספר שוטח את אירועי חייו החל מילדותו ועד סוף שנות העשרים לחייו.

צ'רצ'יל מתחיל מתיאור ימי ילדותו וימי לימודיו בבית הספר, ומדגיש שימים אלה עברו עליו בקושי רב. צ'רצ'יל מתאר את צעצועי הצבא הרבים שהיה לו, את חוסר ההצלחה שלו בבית הספר וכיצד משפחתו החליטה עבורו כי מסלול חייו יכלול שירות כקצין בצבא הבריטי. הוא מתאר כיצד נהפך לבקיא בשפה האנגלית ופיתח את יכולות הכתיבה שלו ומספר שהחל גם בלימודי לטינית ויוונית עתיקה כבר מגיל צעיר.

צ'רצ'יל מספר על העצב הרב שחש בשל מותו המוקדם של אביו, ומדגיש את תחושת ההחמצה מכך שלא הספיקו לנהל ביניהם קשר של שני אנשים בוגרים.

צ'רצ'יל מתאר את ימיו במכללת סאנדהארסט, שהכשירה אותו לתפקיד קצונה בגדוד פרשים. הוא מספר על הלהט הרב שהיה לו למשחק הפולו בזמן ימיו כקצין בצבא. ברגע שסיים את לימודיו הפורמליים, צ'רצ'יל מספר שהשתוקק לחוות חוויות, וניצל כל הזדמנות להגיע למקום בו קורות התרחשויות. הוא נסע כמשקיף לקובה בזמן שהספרדים נלחמו במורדים שם והדחף שלו להיות במוקד ההתרחשות הוביל אותו גם לחזית הקרבות בהודו (באזור שכיום מהווה חלק מפקיסטן) וגם לדרום אפריקה.

צ'רצ'יל מספר על האופן שבאמצעותו הרחיב את השכלתו בזמן ימי שירותו בהודו, שכללו זמן פנוי רב בשל החום הרב ששרר במהלך היום. אמו שלחה לו ספרים בתכיפות, והוא קרא אותם בלהט רב. צ'רצ'יל קרא בעיקר ספרי היסטוריה, פילוסופיה ואתיקה.

צ'רצ'יל נדרש לכלכל את עצמו ועל כן נדרש לייצר מקור הכנסה נוסף מעבר למשכורת שקיבל כקצין. בשלב מסוים הבין שיוכל להרוויח כסף ככתב שמתאר את אירועי המלחמה שלקח בהם חלק או ראה בעיניו. הוא כתב מספר ספרים על הקרבות הגדולים בהודו ובדרום אפריקה.

הניסיון הראשון שלו להיבחר לפרלמנט הבריטי הסתיים בכישלון. לאחר מכן, נסע לדרום אפריקה על מנת לדווח על קרבות מלחמת הבורים השנייה. בריחתו הנועזת משבי הבורים הביאה לו יוקרה וכבוד רב, ובזכות מוניטין זה הצליח לזכות במושב בפרלמנט הבריטי לאחר שחזר לאנגליה, והוא בן 26.

צ'רצ'יל מסיים את הספר בתיאור חתונתו עם אשתו קלמנטיין שהתרחשה בשנת 1908, ככל הנראה על מנת להקנות לספר סיום אופטימי בנוסח "והם חיו באושר ובעושר עד עצם היום הזה".

== ביקורת ==
הספר נחשב היום בעיני רבים לאחד הספרים הטובים ביותר שכתב צ'רצ'יל בחייו. בניגוד למרבית הספרים שכתב, שהיו עבי-כרס ורבי-מלל, ספר זה הוא קצר באופן יחסי וכתוב בנימה שכוללת אירוניה ובידור בעבור הקורא. ספרו של צ'רצ'יל נחשב לאחת היצירות הספרותיות הטובות ביותר שכתב פוליטיקאי במאה ה-20.

== תרגום לעברית ==
הספר תורגם לעברית על ידי פסח גינזבורג בשנת 1945 תחת השם "שחרית חיי" ופורסם בהוצאת אמנות.

קטגוריה:ספרי 1930
קטגוריה:ספרי וינסטון צ'רצ'יל
קטגוריה:אוטוביוגרפיות
גונסאלו פלאטה

גונסאלו ז'ורדי פלאטה חימנס (בספרדית: Gonzalo Jordy Plata Jiménez; נולד ב-1 בנובמבר 2000 בגואיאקיל שבאקוודור) הוא כדורגלן אקוודורי המשחק בעמדת קשר הכנף בקבוצת ריאל ואיאדוליד ובנבחרת אקוודור.

== קריירת מועדונים ==
=== אינדפנדיינטה דל ואיה ===
פלאטה החל לשחק במחלקת הנוער של ליגה דפורטיבה אוניברסיטריה דה קיטו בשנת 2011, ובשנת 2012 עבר אל מחלקת הנוער של אינדפנדיינטה של ואיה. ב-6 באוגוסט 2018 הוא ערך את הופעת הבכורה שלו בקבוצה הבוגרת של המועדון, בהפסד 0–2 לברצלונה ספורטינג קלוב במסגרת המחזור השלישי בליגת העל האקוודורית לעונת . ב-10 בנובמבר הבקיע את שערו היחיד במדי המועדון, בניצחון 1–3 על דלפין במסגרת המחזור ה-18. הוא ערך 13 הופעות ליגה במדי המועדון.

=== ספורטינג ליסבון ===
במהלך חלון ההעברות החורפי בעונת חתם פלאטה בספורטינג ליסבון מליגת העל הפורטוגלית. ב-31 באוגוסט 2019 הוא ערך את הופעת הבכורה שלו במועדון, בהפסד 2–3 לריו אבה במסגרת המחזור הרביעי בליגה לעונת . ב-21 בדצמבר הבקיע את שער הבכורה שלו במועדון, בניצחון 2–4 על פורטימוננסה במסגרת גביע הליגה הפורטוגלית. ב-23 בפברואר 2020 הוא הבקיע את שער הבכורה שלו בליגה, בניצחון 0–2 על בואבישטה במסגרת המחזור ה-22. בשתי העונות הראשונות שלו במועדון הוא ערך 30 הופעות ליגה והבקיע שלושה שערים.

=== ההשאלה לריאל ואיאדוליד ===
ב-31 באוגוסט 2021 הושאל פלאטה למשך עונה לריאל ואיאדוליד מהליגה הספרדית השנייה. ב-18 בספטמבר הוא ערך את הופעת הבכורה שלו במועדון, כשנכנס כמחליף בהפסד 0–1 לז'ירונה במסגרת המחזור השישי בליגה לעונת .

== קריירה בינלאומית ==
ב-5 בספטמבר 2019 ערך פלאטה את הופעת הבכורה שלו בנבחרת אקוודור, בניצחון 0–1 על נבחרת פרו במשחק ידידות. ב-10 בספטמבר הוא הבקיע את שער הבכורה שלו בנבחרת, בניצחון 0–3 על נבחרת בוליביה במשחק ידידות.

הוא היה חלק מסגל נבחרת אקוודור לטורניר קופה אמריקה 2021, וערך ארבע הופעות בטורניר, בהן הבקיע שער אחד.

נכלל בסגל נבחרת אקוודור לטורניר מונדיאל 2022.

== תארים ==
;ספורטינג ליסבון
* אליפות פורטוגל (1): 2020/2021
* גביע הליגה הפורטוגלית (1): 2020/2021
* הסופר קאפ הפורטוגלי (1): 2021

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:גואיאקיל: כדורגלנים
קטגוריה:כדורגלני ספורטינג ליסבון
קטגוריה:כדורגלני ריאל ואיאדוליד
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:אקוודורים שנולדו ב-2000
ענת לוין (מדענית מחשב)

ענת לוין (נולדה ב-16 באפריל 1978) היא מדענית מחשב ישראלית, פרופסור למדעי המחשב בפקולטה להנדסת חשמל של הטכניון.

==ביוגרפיה==

בשנת 2000 קיבלה תואר ראשון במתמטיקה ומדעי המחשב. בשנת 2001 קיבלה תואר שני במדעי המחשב, על עבודה בהנחיית פרופ' אמנון שעשוע שכותרתה "“On rigid and non-rigid shape invariants for image understanding purposes". בשנת 2006 קיבלה תואר דוקטור על עבודה בהנחיית פרופ' יאיר וייס שכותרתה "“Learning and inference in low level vision". כל תאריה אלה הם בהצטיינות יתרה, מהאוניברסיטה העברית בירושלים. בשנים 2007–2008 עברה פוסט-דוקטורט ב-MIT בהנחיית פרופ' ויליאם פרימן .

בשנת 2009 הצטרפה כמרצה בכירה במלגת אלון לסגל המחלקה למתמטיקה ומדעי המחשב של מכון ויצמן למדע. בשנת 2014 מונתה לפרופסור חבר. בשנת 2016 עברה לפקולטה להנדסת חשמל של הטכניון. 

תחומי המחקר שלה הם ראייה ממוחשבת, גרפיקה ממוחשבת, עיבוד תמונה ואופטיקה.

==פרסים==
ענת לוין זכתה בפרסים רבים, בהם:
* 2013: פרס קריל.
* 2015: פרס מיכאל ברונו.
* 2018: פרס בלווטניק למדענים צעירים.

==קישורים חיצוניים==
* 

* [https://webee.technion.ac.il/people/anat.levin/ ענת לוין], באתר הטכניון
<div class="mw-content-ltr">
* [http://www2.technologyreview.com/tr35/profile.aspx?trid=810 Anat Levin], MIT Technology Review
* [https://www.youtube.com/watch?v=eWG0hwmDCkM&ab_channel=TheNewYorkAcademyofSciences Meet Prof. Anat Levin, 2018 Blavatnik Awards in Israel Laureate in Physical Sciences & Engineering], YouTube
</div>

==הערות שוליים==

קטגוריה:מדעניות מחשב ישראליות
קטגוריה:סגל מכון ויצמן למדע: מתמטיקה ומדעי המחשב
קטגוריה:סגל הטכניון: הנדסת חשמל
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:זוכי פרס קריל
קטגוריה:זוכות פרס קריל
קטגוריה:זוכי פרס ברונו
קטגוריה:זוכי פרס בלווטניק למדענים צעירים
קטגוריה:זוכי מלגת אלון
קטגוריה:מהנדסות חשמל ישראליות
קטגוריה:ישראליות שנולדו ב-1978
פיירו אינקפיה

פיירו מרטין אינקפיה ריינה (בספרדית: Piero Martín Hincapié Reyna; נולד ב-9 בינואר 2002 באסמרלדס שבאקוודור) הוא כדורגלן אקוודורי המשחק בעמדת הבלם בקבוצת באייר לברקוזן מהבונדסליגה ובנבחרת אקוודור.

== קריירת מועדונים ==
=== אינדפנדיינטה דל ואייה ===
אינקפיה החל לשחק כדורגל במחלקות הנוער של מספר מועדונים קטנים באקוודור, ובחודש נובמבר 2016 עבר למחלקת הנוער של אינדפנדיינטה של ואייה מליגת העל האקוודורית. ב-10 באוגוסט 2019 ערך את הופעת הבכורה שלו במועדון, בהפסד 2–3 למושוק רונה במסגרת המחזור ה-21 בליגה לעונת 2019. בסך הכל ערך שלוש הופעות ליגה במדי המועדון.

=== טאז'רס ===
ב-20 באוגוסט 2020 חתם על חוזה לחמש עונות בטאז'רס מליגת העל הארגנטינאית. ב-11 בינואר 2021 הוא ערך את הופעת הבכורה שלו במועדון, בניצחון 1–2 על אתלטיקו קולון במסגרת המחזור החמישי בליגה לעונת 2021/22. בסך הכל ערך 14 הופעות ליגה במדי המועדון.

=== באייר לברקוזן ===
לקראת עונת 2021/22 חתם בבאייר לברקוזן מהבונדסליגה. ב-16 בספטמבר 2021 הוא ערך את הופעת הבכורה שלו במועדון, בניצחון 1–2 על פרנצווארוש במסגרת שלב הבתים של הליגה האירופית לעונת 2021/22. ב-19 בספטמבר ערך את הופעת הבכורה שלו בליגה, כשהחליף את פטריק שיק בדקה ה-50 בניצחון 0–3 על שטוטגרט במסגרת המחזור החמישי בליגה לעונת 2021/22.

== קריירה בינלאומית ==
אינקפיה היה חלק מסגל נבחרת אקוודור לטורניר קופה אמריקה 2021, וערך חמש הופעות בטורניר. ב-13 ביוני 2021 ערך את הופעת הבכורה שלו בנבחרת, בהפסד 0–1 לנבחרת קולומביה במסגרת שלב הבתים של הטורניר.

נכלל בסגל נבחרת אקוודור לטורניר מונדיאל 2022, שם שיחק נגד נבחרות קטאר, הולנד וסנגל והודח אם נבחרתו בשלב הבתים.

נכלל בסגל נבחרת אקוודור לטורניר קופה אמריקה 2024.

==תארים==
;באייר לברקוזן
* בונדסליגה: 2023/24
* הגביע הגרמני: 2023/24

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:אסמרלדס: כדורגלנים
קטגוריה:כדורגלני טאז'רס (קורדובה)
קטגוריה:כדורגלני באייר לברקוזן
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בארגנטינה
קטגוריה:ספורטאים זרים בגרמניה
קטגוריה:אקוודורים שנולדו ב-2002
דנילו סיקאן

דנילו ירוסלאבוביץ' סיקאן (באוקראינית: Данило Ярославович Сікан; נולד ב-16 באפריל 2001 בז'יטומיר שבאוקראינה) הוא כדורגלן אוקראיני המשחק בעמדת החלוץ בקבוצת שחטאר דונצק מהליגת העל האוקראינית ובנבחרת אוקראינה.

== קריירת מועדונים ==
=== קרפטי לבוב ===
סיקאן החל לשחק כדורגל במחלקת הנוער של פוליסיה ז'יטומיר, ובשנת 2014 עבר למחלקת הנוער של קרפטי לבוב מליגת העל האוקראינית. ב-12 באוגוסט 2018 ערך את הופעתו היחידה במועדון, בהפסד 1-0 לזוריה לוהנסק במסגרת המחזור הרביעי בליגה לעונת .

=== שחטאר דונצק ===
בחודש ינואר 2019 חתם סיקאן בשחטאר דונצק מליגת העל האוקראינית.

=== ההשאלה הראשונה למריופול ===
עם חתימתו בשחטאר דונצק, הושאל סיקאן למריופול מליגת העל האוקראינית למשך עונה. ב-9 במרץ 2019 ערך את הופעת הבכורה שלו במועדון, בתיקו 0-0 נגד צ'רנומורץ אודסה במסגרת המחזור ה-21 בליגה לעונת . בסך הכל ערך סיקאן שש הופעות ליגה במדי מריופול במשך תקופת ההשאלה.

=== החזרה לשחטאר דונצק ===
בעונת שיחק סיקאן בשחטאר דונצק. ב-4 באוגוסט 2019 הוא ערך את הופעת הבכורה שלו במועדון, בניצחון 3-0 על קרפטי לבוב במסגרת המחזור השני בליגה. ב-26 בנובמבר הוא ערך את הופעת הבכורה שלו בליגת האלופות, כשנכנס כמחליף בתיקו 1-1 נגד מנצ'סטר סיטי במסגרת שלב הבתים לעונת 2019/2020. הוא ערך שבע הופעות ליגה בעונה זו.

=== ההשאלה השנייה למריופול ===
לקראת עונת הושאל סיקאן למריופול מליגת העל האוקראינית למשך עונה אחת. ב-7 בנובמבר 2020 הבקיע סיקאן את שער הבכורה שלו במועדון, בתיקו 3-3 נגד אולימפיק דונצק במסגרת המחזור התשיעי בליגה. בסך הכל ערך סיקאן 14 הופעות ליגה בעונה זו, בהן הבקיע ארבעה שערים.

=== החזרה לשחטאר דונצק ===
בעונת חזר סיקאן לשחק בשחטאר דונצק. ב-18 בספטמבר 2021 הבקיע את שער הבכורה שלו במועדון, בניצחון 5-0 על מריופול במסגרת המחזור השמיני בליגה. ב-22 בספטמבר החליף את לאסינה טראורה בדקה ה-78 בניצחון 3-0 על דינמו קייב במסגרת הסופר קאפ האוקראיני לשנת .

== קריירה בינלאומית ==
סיקאן היה חלק מסגל נבחרת אוקראינה עד גיל 20 שזכתה בטורניר אליפות העולם עד גיל 20 בשנת 2019.

ב-1 בספטמבר 2021 ערך את הופעת הבכורה שלו בנבחרת אוקראינה הבוגרת, בתיקו 2-2 נגד נבחרת קזחסטן במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.

נכלל בסגל הנבחרת האולימפית של אוקראינה לטורניר הכדורגל באולימפיאדת פריז (2024).

== תארים ==
;שחטאר דונצק
* ליגת העל האוקראינית בכדורגל (1): 2020
* הסופר קאפ האוקראיני (1): 2021

;נבחרת אוקראינה עד גיל 20
* גביע העולם עד גיל 20 (1): 2019

== קישורים חיצוניים ==

== הערות שוליים ==

קטגוריה:כדורגלנים אוקראינים
קטגוריה:חלוצי כדורגל אוקראינים
קטגוריה:ז'יטומיר: כדורגלנים
קטגוריה:כדורגלני קרפטי לבוב
קטגוריה:כדורגלני שחטאר דונצק
קטגוריה:כדורגלני מריופול
קטגוריה:כדורגלני הנזה רוסטוק
קטגוריה:כדורגלני נבחרת אוקראינה
קטגוריה:כדורגלנים אוקראינים באולימפיאדת פריז (2024)
קטגוריה:אוקראינים שנולדו ב-2001
סודוקו השוואתי

סודוקו השוואתי
סודוקו השוואתי (באנגלית: Greater than Sudoku) הוא וריאנט סודוקו בו משתמשים בלוח הסודוקו הרגיל ובחוקי סודוקו הרגילים ובנוסף לכך מציבים בין כל שתי משבצות, במאונך ובמאוזן, חוץ מהמיקומים על הקווים המעובים, סימנים המצביעים איזה משני המספרים השכנים גדול יותר או קטן יותר. הסימנים הם בצורת ראש חץ או משהו דומה, כשהחלק הרחב פונה אל הספרה הגדולה יותר והחלק הצר אל הספרה הקטנה יותר.

השוואת הגדלים מספקת רמזים חשובים לגבי המספרים, שיכולים לאכלס את המשבצות השונות, לכן זה מקל על הפותרים וכדי לא להקל יתר על המידה, מספקים פחות מספרים בלוח הנתון.

קטגוריה:סודוקו
אטיין גרין

אטיין גרין (באנגלית: Etienne Green; נולד ב-19 ביולי 2000 בקולצ'סטר שבאנגליה) הוא כדורגלן אנגלי-צרפתי המשחק בעמדת השוער בקבוצת סנט אטיין.

== קריירת מועדונים ==
גרין נולד בקולצ'סטר שבאנגליה לאב אנגלי ולאם צרפתייה, ועבר לצרפת בגיל ארבע. הוא שיחק במשך שלוש עונות במחלקת הנוער של ES ואוש, ולאחר מכן עבר למחלקת הנוער של סנט אטיין.

ב-5 ביוני 2020 חתם גרין על החוזה המקצועני הראשון שלו במועדון, ששיחק בליגת העל הצרפתית. ב-4 באפריל 2021 ערך את הופעת הבכורה שלו בקבוצה הראשונה של המועדון, בניצחון 2-0 על נים במסגרת המחזור ה-31 בליגה לעונת 2020/2021. הוא שיחק בכל משחקי הקבוצה עד לסוף העונה, ובסך הכל ערך שמונה הופעות ליגה בעונתו הראשונה בקבוצה הראשונה של המועדון.

== קריירה בינלאומית ==
גרין, בן לאב אנגלי ואם צרפתייה, היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, אך לא שיחק בטורניר.

ב-23 באוגוסט 2021 דווח כי גרין בחר לשחק עבור נבחרות אנגליה, וארבעה ימים לאחר מכן הוא נכלל לראשונה בסגל נבחרת אנגליה עד גיל 21.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני סנט אטיין
קטגוריה:אנגלים שנולדו ב-2000
קטגוריה:צרפתים שנולדו ב-2000
סוכנות שירותי הגבול של קנדה

סוכנות שירותי הגבול של קנדה (באנגלית: Canada Border Services Agency - CBSA, בצרפתית: Agence des services frontaliers du Canada - ASFC) היא סוכנות פדרלית לאכיפת חוק שאחראית על בקרת הגבולות, אכיפת חוקי ההגירה ושירותי המכס בקנדה.

הסוכנות אחראית כלפי הפרלמנט של קנדה דרך השר לבטיחות הציבור למוכנות למצבי חירום, ומנוהלת על ידי נשיא העומד בראשה.

הסוכנות הוקמה ב-12 בדצמבר 2003 על סמך דבר המלך במועצה שמיזג את פונקציית המכס של סוכנות המכס וההכנסות של קנדה שפורקה, ואת סמכויות האכיפה של הסוכנות הקנדית לפיקוח על מזון. הקמת סוכנות שירותי הגבול של קנדה הפכה לרשמית על פי "חוק סוכנות שירותי הגבול של קנדה" (Canada Border Services Agency Act), שב-3 בנובמבר 2005 קיבל הסכמה מלכותית.

הסוכנות מפקחת על כ-1,200 אתרי שירות ברחבי קנדה ועל 39 בארצות אחרות. מועסקים בה מעל 14,000 עובדים ציבור, והיא נותנת שירות של 24 שעות ביממה ב-117 ממעברי הגבול שלה וב-13 נמלי תעופה בינלאומיים. הסוכנות עובדת עם מחלקת ההגירה, הפליטים והאזרחות של קנדה (Immigration, Refugees and Citizenship Canada) לאכיפת חוקי ההגירה באמצעות סיוע להוצאתם של אנשים שנכנסו באופן בלתי חוקי למדינה וסיוע למשטרה המקומית בחקירת ההפרות של "חוק ההגירה וההגנה על פליטים" (Immigration and Refugee Protection Act).

הסוכנות מפקחת על הפעילות בשלושה נמלי ים מרכזיים ובשלושה מרכזי דואר. היא מפעילה מרכזי מעצר בלאוואל שבקוויבק, בטורונטו שבאונטריו, ובסארי שבקולומביה הבריטית.

ענף אכיפת הפנים של סוכנות שירותי הגבול עוקבת אחרי אזרחים זרים שנכנסו לקנדה באופן בלתי חוקי ודואגת להוציאם מהארץ. קציני ענף אכיפת הפנים לבושים בבגדים אזרחיים ומצוידים בכלי נשק זהים לאלו של פקידי בקרת הגבולות שבמעברי הגבול.

== גלריה ==
<gallery>
קובץ:Self service kiosks yyz.png|עמדות ביקורת דרכונים בנמל תעופה פטרסון טורונטו
קובץ:Canada Border Services Agency Dodge Charger in Ontario Special Olympics Law Enforcement Torch Run.jpg|ניידת סוכנות שירות הגבולות הקנדי
קובץ:CBP International Travel Preclearance Operations in Canada (26003271678).jpg|פקח ופקחית גבולות אמריקאי וקנדית במעבר הגבול
קובץ:Canadian Customs, Ambassador Bridge, Windsor, Ontario (21772591935).jpg|מעבר גבול "גשר השגריר" וינזדור במדינת אונטריו
קובץ:BorderCrossingB3.jpg|בקרית גבול קנדית
</gallery>

==קישורים חיצוניים==

* 

==הערות שוליים==

קטגוריה:קנדה: ממשל
קטגוריה:מכס
קטגוריה:קנדה: גבולות
קטגוריה:משמרות גבול
הר אוסבורן (אנטארקטיקה)

רכס סנטינל. הר אוסבורן ממוקם במרכז הרביע השלישי מימין, בשורה השנייה למטה של רביעי המפה.]]
הר אוסבורן (באנגלית: Mount Osborne) הוא הר ברכס סנטינל, בהרי אלזוורת', בארץ אלזוורת' שבאנטארקטיקה.

ההר ממוקם 9 קילומטרים ממזרח להר קראדוק.

הר אוסבורן ממוקם בקצה של רכס צדדי, היוצא מהר קראדוק, ובו מצויות גם פסגת סאנצ'ז ופסגת סטולניק.

גובהו של ההר 2,600 מטרים מעל פני הים, והוא ההר ה-635 בגובהו באנטארקטיקה.

הר אוסבורן מתנשא מעל קרחון תומאס שמצפון מזרח לו, ומעל קרחון זלצמן שמדרום לו.

== היסטוריה ==
=== גילוי ומיפוי ההר ===

ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1957 – 1959.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של תומאס מ. אוסבורן (Thomas M. Osborne), שהיה בנאי מטעם צי ארצות הברית, שסייע בבניית תחנת הקוטב הדרומי, ולאחר מכן שירת בתחנה זו בעונת החורף האנטארקטי 1957.

== קישורים חיצוניים ==
* [https://web.archive.org/web/20210602225003/https://geonames.usgs.gov/apex/f?p=gnispq:5:::NO::P5_ANTAR_ID:11175 הר אוסבורן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=129719 הר אוסבורן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10704&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אוסבורן] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-osborne-antarctica/ הר אוסבורן] באתר peakery (מרחקים לאתרים סמוכים)

== הערות שוליים ==

אוסבורן
אוסבורן
ועדת הגבול הבין-לאומי

ועדת הגבול הבין-לאומי (באנגלית: International Boundary Commission; בצרפתית: Commission de la frontière internationale) היא ארגון דו-לאומי שאחראי על סימון ומיפוי גבול ארצות הברית–קנדה. הוועדה הוקמה ב-1908 והפכה לקבועה על פי חוזה שנחתם ב-1925.

הוועדה אחראית גם לתחזוקת אבני הגבול ומצופי הסימון לאורך הגבול, לשמירת רצועת הגבול נקיה מצמחייה ברוחב של שלושה מטרים מכל צד, פיקוח על השלכות מתן אישורים לבנייה בתוך רצועת הגבול, ודיווח שנתי לממשלות שתי הארצות.

==מבנה ארגוני==
בראש ועדת הגבול הבינלאומי עומדים שני נציבים, אחד מארצות הברית ואחד מקנדה, כשלרשות כל אחד מהם עומד תקציב וצוות. הנציב האמריקאי ממונה על ידי נשיא ארצות הברית ומדווח למזכיר המדינה של ארצות הברית. הנציב הקנדי ממונה על ידי המושל הכללי של קנדה וכן משמש כמודד הראשי של קנדה בכפיפות לשר למשאבי טבע.

===מחלוקת הפיטורין של 2007===
ביולי 2007 החליף ממשל הנשיא ג'ורג' ווקר בוש את הנציב האמריקאי לוועדה, דניס שורנק על רקע מחלוקת בין הוועדה לבין ממשלת ארצות הברית בנוגע לבנייה פרטית ליד הגבול. שורנק לא הסכים עם פיטוריו, בטענה שהוועדה היא עצמאית, ארגון בינלאומי מחוץ לשיפוטה של ממשלת ארצות הברית, ושעל פי ההסכם שנחתם ב-1908 ושיצר אותה, משרת הנציב מתפנה רק על ידי "מוות, התפטרות, או נבצרות מכל סוג אחר" של הנציב. ממשלת קנדה הודיעה שהיא לא נוקטת בשום עמדה בעניין, אך הנציב הקנדי לוועדה, פיטר סאליבן, אמר ב-13 ביולי שהוא מוכן לעבוד עם דייוויד ברנהרדט, שמונה כנציב האמריקאי בפועל על ידי הנשיא בוש. באוקטובר אותה שנה פסקה השופטת הפדרלית מרשה פיצ'מן שהנשיא רשאי לפטר את הנציב האמריקאי לוועדה.

==בנייה בקרבת הגבול==
בהסכם שעל פיו הוקמה הוועדה נקבע שכל קו מתח, צינור, מסילת ברזל, כביש או כל מבנה אחר שנבנה על קו הגבול או בתחום של שלושה מטרים משני צדיו, חייב לקבל את אישור הוועדה לפני תחילת העבודות להקמתו. כמה "בתי גבול", מבנים שנחצים על ידי הגבול, נבנו עליו בין מדינת מיין ובין פרובינציית ניו ברנזוויק ובין מדינת ורמונט לבין פרובינציית קוויבק, עוד לפני שדרישות אלו לאישור הוועדה היו קיימות. כמה מבין מבנים אלו עדיין ניצבים על קו הגבול. המבנה המפורסם ביותר מבין אלו הוא הספרייה החופשית ובית האופרה הסקל, שממוקם באופן מכוון על קו הגבול. "גן השלום הבינלאומי" (International Peace Garden), שנבנה ב-1932 על הגבול בין מניטובה לבין דקוטה הצפונית, הצריך אישור מהוועדה להקמתו.

==קישורים חיצוניים==
* 

==הערות שוליים==

קטגוריה:גבול ארצות הברית – קנדה
קטגוריה:ארגונים בין-ממשלתיים
דניאל מלדיני

דניאל מלדיני (באיטלקית: Daniel Maldini; נולד ב-11 באוקטובר 2001) הוא כדורגלן איטלקי המשחק בעמדת הקשר ההתקפי והקיצוני במונצה.

== ביוגרפיה ==
מלדיני נולד במילאנו שבאיטליה, והוא בנם השני של כדורגלן העבר פאולו מלדיני ושל הדוגמנית הוונצואלית אדריאנה פוסה. גם אביו וגם סבו (צ'זארה מלדיני) שימשו כקפטנים של מועדון הכדורגל מילאן, וכשעלה לקבוצת הבוגרים הפך דניאל לדור השלישי שמשחק במועדון.<ref></ref> גם אחיו הבכור, כריסטיאן, שיחק בקבוצות הנוער של מילאן, אך לא בקבוצה הבוגרת.

== קריירה ==
מלדיני החל לשחק בקבוצת הנוער של מילאן בשנת 2010, ובעונת 2016/2017 זכה עם הקבוצה עד גיל 16 של המועדון באליפות. בתחילה הוא שיחק בתפקידים הגנתיים, כמו אביו וסבו, אך לאחר מכן הוסב לעמדות התקפיות יותר.<ref></ref>

ב-2 בפברואר 2020 ערך את הופעת הבכורה שלו במדי הקבוצה הבוגרת, כשעלה כמחליף בדקה ה-93 במשחק הליגה נגד הלאס ורונה.<ref name=debut></ref>

ב-15 בספטמבר 2021 ערך את הופעת הבכורה שלו בליגת האלופות, כשעלה כמחליף בדקה ה-83 בהפסד 2–3 לליברפול.<ref></ref>

ב-25 בספטמבר 2021 ערך את הופעת הבכורה שלו בהרכב הקבוצה במשחק הליגה נגד ספציה, ואף כבש את שער הבכורה שלו במועדון בניצחון קבוצתו 2–1.

ב-29 ביולי 2022 הושאל לעונה אחת לספציה.<ref></ref> ב-5 בנובמבר 2022 כבש שער הבכורה שלו בקבוצה נגד קבוצת האם שלו מילאן. ב-10 במרץ 2023 כבש את שער הניצחון בניצחון הראשון בהיסטוריה של ספציה על אינטר. 

ב-10 ביולי 2023 הושאל מלדיני לאמפולי לעונה אחת. 

ב-10 בינואר 2024 הושאל למונצה עד לסוף העונה, ב-9 במרץ 2024 כבש את שער הניצחון בניצחון 2-3 על גנואה, מחזור לאחר מכן כבש את שער הניצחון נגד קליארי, בסוף העונה חתם במונצה בהעברה קבועה.

== תארים ==
מילאן
* אליפות איטליה: 2021/2022

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:מילאנו: כדורגלנים
קטגוריה:כדורגלני מילאן
קטגוריה:כדורגלני ספציה
קטגוריה:כדורגלני אמפולי
קטגוריה:כדורגלני מונצה
קטגוריה:איטלקים שנולדו ב-2001
לודש

לודש (בהונגרית: Ludas) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בלודש מספר התושבים נמצא בירידה. כך, בשנת 1941 היו בכפר 1,116 תושבים, בשנת 1990 היה מספר התושבים 798 ובשנת 2023 רק 694 תושבים.

האזור היה מיושב כבר מתקופת הברונזה המאוחרת והיה מיושב לסירוגין עד ימינו, היישוב עצמו הוזכר לראשונה בכתבים משנת 1464. 

== יהודי לודש ==
יהודים חיו בלודש במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|19
|739
|-
|1910
|6
|
|-
|1920
|2
|
|-
|1930
|8
|
|-
|1941
|3
|1,116
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אגודת היוצרים, המלחינים והמעבדים המוזיקליים

חזית רחוב שפטל 10 בפריז, המטה הראשון של ארגון SACEM
אגודת היוצרים, המלחינים והמעבדים המוזיקליים (בצרפתית: Société des auteurs, compositeurs et éditeurs de musique או בשם המקוצר SACEM) הוא ארגון מקצועי ללא מטרת רווח צרפתי לניהול זכויות של יוצרים, מלחינים ומעבדים מוזיקליים צרפתים ובינלאומיים. הארגון נוסד בשנת 1851 כישות ללא מטרת רווח בבעלות והנהלת חבריה במודל של קואופרטיב.<ref></ref><ref></ref>

== היסטוריה ==
המלחינים ארנסט בורגט, ויקטור פאריזוט ופול הנריון הצליחו בשנת 1847 לגבות תשלום עבור יצירותיהם שהושמעו בבית הקפה המוביל בפריז באותה תקופה, Les Ambassadeurs. בתי המשפט בצרפת הכירו בזכויות לגיטימיות אלה שהתבססו על חוקי המהפכה. ההתאחדות הזמנית של יוצרים, מלחינים ומוציאים לאור של מוזיקה נוסדה רשמית בשנת 1850, ושנה לאחר מכן הפך האיגוד המקצועי לחברה (חברה אזרחית בהגדרתה) של יוצרים, מלחינים ומוציאים לאור שחילקו את התמלוגים שנגבו בין חבריהם, וכך נעשה עד היום.<ref></ref>

SACEM מנתה 350 חברים כאשר נוסדה בשנות ה-50 של המאה ה-20, אשר נחלקו למחברים, מלחינים ומוציאים לאור של מוזיקה. תקופה זו עמדה בסימן תחילת המהפכה העירונית, צמיחת המטרופולינים והתקדמות וריבוי הופעות בבתי קפה. נכון לשנת 2021, מונה האיגוד 182,520 חברים.<ref></ref> מדי שנה נרשמות למעלה ממיליון יצירות ב-SACEM.<ref></ref>

== פרס גרנד פרי ==
מאז שנת 2006 ומדי שנה נערך טקס שנתי להענקת פרסים עבור תרומה יוצאת דופן בכתיבת שירים, הלחנה והוצאה לאור של מוזיקה. פרס Grands Prix Sacem מוענק לאחר הצבעת מועצת המנהלים של האיגוד לסופרים, מחברים, מלחינים ומוציאים לאור של מוזיקה החברים בארגון.<ref></ref><ref></ref>

== קישורים חיצוניים ==
* 
* 

== הערות שוליים ==

קטגוריה:ארגוני שמירה על זכויות יוצרים
קטגוריה:מוזיקה צרפתית
מרקז

מרקז (בהונגרית: Markaz) הוא כפר במחוז הווש שבצפון-מזרח הונגריה. עד לשואה הייתה בו קהילה יהודית.

כמו יישובים רבים באירופה גם במרקז מספר התושבים נמצא בירידה. כך, בשנת 1990 היה מספר התושבים 1,820 ובשנת 2023 רק 1,699 תושבים.

האזור היה מיושב כבר מהמאה ה-14 והיה מיושב לסירוגין עד ימינו, היישוב עצמו הוזכר לראשונה בכתבים משנת 1332. רוב תושבי הכפר עוסקים בגידול גפנים וייצור יין.

== יהודי מרקז ==
יהודים חיו במרקז במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|7
|1,103
|-
|1910
|6
|
|-
|1920
|3
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פיקוד הכוח המשותף בברונסום

פיקוד הכוח המשותף בברונסום (באנגלית: Allied Joint Force Command Brunssum) הידוע גם בראשי התיבות JFCBS, הוא פיקוד מרחבי של ברית נאט"ו אשר מטהו ממוקם בעיר ברונסום שבהולנד. הפיקוד הוקם ב-1953, אולם עבר גלגולים רבים לנוכח האתגרים המשתנים שהוצבו למול נאט"ו. גלגולו הנוכחי של הפיקוד הוקם ב-2004.

==היסטוריה==
ב-1950 מונה דווייט אייזנהאואר למפקד העליון של כוחות נאט"ו באירופה. כדי לפשט את היררכיית הפיקוד בגזרה, חילק אייזנהאואר את כל הכוחות באירופה לשלושה פיקודים נפרדים: אוויר, ים ויבשה. כל פיקוד היה אחראי על כל הכוחות בכל רחבי אירופה, והיה כפוף לפיקוד העליון בלבד. ב-20 באוגוסט 1953 החליט יורשו של אייזנהאואר, מת'יו רידג'וויי לפצל את הכוחות באירופה לפי אזורים ולא לפי זרועות. אחד מהפיקודים שהוקמו היה מטה בעלות הברית במרכז אירופה (AFCENT). בסיסו הראשון היה בפונטבלו שבצרפת ומפקדו הראשון היה אלפונס ז'ואן.

המטה נותר בפונטבלו עד 1967, ובהתאם לכך היה באופן מסורתי תחת פיקוד צרפתי. ב-1967 הועבר המטה לעיר ברונסום שבהולנד והוצב תחת פיקוד גרמני. הפיקוד נמצא מאז באופן קבוע תחת פיקוד גרמני, למעט תקופה קצרה בין 2001–2004 אז היה תחת פיקוד בריטי, ובין 2016–2018 אז היה תחת פיקוד איטלקי.

ב-2000 הוחלט לאחד את מטה מרכז אירופה עם כוחות בעלות הברית בצפון אירופה. ב-2004 פוצלו המטות מחדש, ומטה מרכז אירופה הפך לפיקוד הכוח המשותף בברונסום. מפקדו הנוכחי הוא יורג פולמר, גנרל-לויטננט בבונדסוור. סגן המפקד הוא סטיוארט סקייטס מצבא בריטניה, וראש המטה הוא הובר דה ריוור דה מאני מצבא צרפת.

==קישורים חיצוניים==

* 

קטגוריה:המלחמה הקרה
קטגוריה:נאט"ו
רונית פלוטניק

רונית פלוטניק (נפטרה ב-24 בספטמבר 2021) הייתה דוקטור לפסיכולוגיה חינוכית והתפתחותית מדריכה, מרצה בסמינר הקיבוצים ומחברת ספרים בתחום הטיפול בילדים, בתחומי לקויות למידה, הפרעות קשב וריכוז והורות לתאומים.

==ביוגרפיה== 
פלוטניק נולדה וגדלה בקיבוץ משמר השרון. למדה לתואר ראשון באוניברסיטת תל אביב, לאחר מכן המשיכה ללימודי תואר שני באוניברסיטה העברית בירושלים שם גם עשתה את לימודי הדוקטורט. פלוטניק הייתה היועצת החינוכית של מחלקת החינוך ב במשך כ-20 שנה. הייתה ממקדמות המודל הפסיכו-פדגוגי-התפתחותי-אקולוגי-מערכתי בעיקר במערכת החינוך הקיבוצית הישראלית. כמו כן עסקה בהכשרת מנהלי חינוך בסמינר הקיבוצים וכן בייעוץ ברשת הטיפול "ת.ל.מ" ובמכוני טיפול נוספים. פלוטניק הנחתה סדנאות להורים, טיפלה בילדים והדריכה הורים בקליניקה הפרטית.

פלוטניק הייתה אם לשלושה, בהם בן ובת תאומים. בנה יהל נהרג בתאונה בגיל 8.

==ספריה==
* "לגדול אחרת – עולמם הרגשי והחברתי של ילדים בעלי לקויות למידה קשב וריכוז", הוצאת יסוד, 2008. ([https://www.hebpsy.net/files/ftF1VehGAt_wNOrXVvwB.pdf פרק המבוא] באתר פסיכולוגיה עברית). (יצא גם באנגלית ב-2012, "Growing Up differently").
* "ספר הגן: תוכנית פסיכופדגוגית-אקולוגית על פי שלבי ההתפתחות של הילד וההורה מלידה עד שש, ברוח החינוך הקיבוצי", עם מירה אשל. הוצאת הקיבוץ המאוחד, 2007
* "שנינו ביחד – וכל אחד לחוד ספר הדרכה להורי תאומים בגיל הרך", הוצאת יסוד, 2003
* "סטפה: האשה מאחורי קורצ'אק (1886–1942)", עם שמעון זקס. הוצאת פפירוס, 1986

==קישורים חיצוניים==
* רונית פלוטניק, [https://www.betipulnet.co.il/portal/lecture/parental_voice_ADHD הקול ההורי: הורות לילדים עם לקויות למידה והפרעות קשב וריכוז], הרצאה מצולמת מיום העיון "לראות את הילד מבעד למסך ה-ADHD", מכללת ספיר, 5 באפריל 2019. באתר "בטיפולנט"
* רונית פלוטניק, [https://www.hebpsy.net/articles.asp?id=2801 "שנינו ביחד וכל אחד לחוד": תאומים והורות לתאומים]. 2012. באתר פסיכולוגיה עברית
* רונית פלוטניק, [https://www.hebpsy.net/articles.asp?id=2925 משפחה בהפרעת קשב]. 2013. באתר פסיכולוגיה עברית
* [https://kenes-media.com/הזמן-הירוק-עיתון-הקיבוצים/מתוות-דרך-בחינוך-הקיבוצי/ מתוות דרך בחינוך הקיבוצי, לזכרה של רונית פלוטניק], 6 באוקטובר 2021, באתר הזמן הירוק
* [https://www.kibbutz.org.il/he/articles/אשת-החינוך-דר-רונית-פלוטניק-הלכה-לעולמה אשת החינוך, ד"ר רונית פלוטניק, הלכה לעולמה], 30 בספטמבר 2021, באתר התנועה הקיבוצית
* 

==הערות שוליים==

קטגוריה:פסיכולוגיות התפתחותיות
קטגוריה:פסיכולוגיות ישראליות
קטגוריה:פסיכולוגים חינוכיים
קטגוריה:משמר השרון: אישים
קטגוריה:פסיכולוגים התפתחותיים
קטגוריה:פסיכולוגים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קטגוריה:ישראליות שנפטרו ב-2021
קטגוריה:ישראלים שנפטרו ב-2021
קטגוריה:אישים הקבורים בקיבוצים
ירמי פינו

ירמי חסוס פינו סנטוס (בספרדית: Yeremi Jesús Pino Santos; נולד ב-20 באוקטובר 2002 בלאס פאלמאס דה גראן קנריה שבספרד) הוא כדורגלן ספרדי המשחק בעמדת קשר הכנף בקבוצת ויאריאל מהלה ליגה ובנבחרת ספרד.

== קריירת מועדונים ==
פינו נולד בלאס פאלמאס דה גראן קנריה שבספרד, ובשנת 2014 הצטרף אל מחלקת הנוער של לאס פאלמאס המקומית, לאחר ששיחק באקדמיות של בריו אטלנטיקו ושל הורקאן. ב-22 ביוני 2017, לאחר שסירב להצעה מברצלונה, חתם בוויאריאל.

ב-24 באוגוסט 2019 הוא ערך את הופעת הבכורה שלו בוויאריאל ג', הקבוצה השלישית של המועדון, במסגרת הליגה הספרדית הרביעית. הוא ערך 20 הופעות ליגה במדי ויאריאל ג', בהן הבקיע שלושה שערים, ולאחר עונה זו קודם לוויאריאל ב', ששיחקה בהליגה הספרדית השלישית.

לאחר שבילה את קדם עונת עם ויאריאל, הקבוצה הראשונה של המועדון, תחת המאמן אונאי אמרי, ב-22 באוקטובר 2020 הוא ערך את הופעת הבכורה שלו בקבוצה, כשהחליף את פרנסיס קוקלן בניצחון 3–5 על סיוואספור במסגרת שלב הבתים של הליגה האירופית לעונת 2020/2021. ב-25 באוקטובר הוא ערך את הופעת הבכורה שלו בלה ליגה, בתיקו 0-0 נגד קדיס במסגרת המחזור השביעי בליגה לעונת 2020/2021. ב-29 באוקטובר הבקיע את שער הבכורה שלו בקבוצה, בניצחון 1–3 על קרבאך במסגרת שלב הבתים של הליגה האירופית. ב-12 בנובמבר הוא האריך את חוזהו במועדון עד לשנת 2024. ב-22 בדצמבר הבקיע את שער הבכורה שלו בליגה, בתיקו 1-1 נגד אתלטיק בילבאו במסגרת המחזור ה-15. ב-26 במאי 2021 שיחק פינו בגמר הליגה האירופית, והפך לשחקן הספרדי הצעיר ביותר שפותח בהרכב בגמר טורניר אירופי, בגיל 18 שנים ו-218 ימים, כשהוא שובר את שיאו של איקר קסיאס שפתח בהרכב ריאל מדריד בגמר ליגת האלופות 2000, בגיל 19 שנים ו-4 ימים. ויאריאל ניצחה בגמר את מנצ'סטר יונייטד, ופינו הפך לשחקן הצעיר ביותר שזוכה בטורניר, כשהוא שובר את שיאו של רובין ואן פרסי שניצח בגמר גביע אופ"א 2002. בליגה הוא ערך 24 הופעות בעונה זו, בהן הבקיע שלושה שערים.

ב-11 באוגוסט 2021 שיחק פינו בסופר קאפ האירופי לשנת , בו הפסידה ויאריאל לצ'לסי, אלופת אירופה. ב-14 בספטמבר הוא ערך את הופעת הבכורה שלו בליגת האלופות, כששיחק 72 דקות בתיקו 2-2 נגד אטאלנטה במסגרת שלב הבתים לעונת 2021/2022.

ב-27 בפברואר 2022 כבש פינו רביעייה, כולל שלושער במחצית, בניצחון 1–5 על אספניול במסגרת הלה ליגה.

== קריירה בינלאומית ==
פינו שיחק בנבחרת ספרד עד גיל 17, והיה קפטן הנבחרת עד גיל 18.

הוא היה חלק מסגל נבחרת ספרד עד גיל 21 בטורניר אליפות אירופה עד גיל 21, וערך ארבע הופעות בטורניר.

בשל כניסתם לבידוד של חלק משחקני נבחרת ספרד הבוגרת בעקבות אבחון חיובי של סרחיו בוסקטס למחלת נגיף קורונה 2019, זומנו שחקני הנבחרת עד גיל 21, ביניהם פינו, למשחק ידידות נגד נבחרת ליטא ב-8 ביוני 2021. פינו לא שיחק במשחק, בו ניצחה נבחרת ספרד בתוצאה 0–4. ב-6 באוקטובר ערך את הופעת הבכורה שלו בנבחרת, כשהחליף את פראן טורס בניצחון 1–2 על נבחרת איטליה במסגרת חצי גמר ליגת האומות 2020/2021.

נכלל בסגל נבחרת ספרד לטורניר מונדיאל 2022.

== תארים ==
;ויאריאל
* הליגה האירופית (1): 2020/2021

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ויאריאל
קטגוריה:כדורגלני נבחרת ספרד
קטגוריה:כדורגלני מונדיאל 2022
קטגוריה:ספרדים שנולדו ב-2002
סמסונג גיר

סמסונג גלקסי גירסמסונג גלקסי גיר ספורט
סמסונג גיר (באנגלית: Samsung Gear) הם סדרת שעונים חכמים ואוזניות המיוצרים בידי סמסונג אלקטרוניקה, מאז 2013. המכשיר הראשון בסדרה הוא סמסונג גלקסי גיר, שעל הקשתו הוכרז במהלך 2013.<ref></ref>

מאז פברואר 2019 מייצרת סמסונג את הסדרה תחת המותג "סמסונג גלקסי". סמסונג שלחה לייצור כ-31 מיליון מכשירים בשנת 2019,<ref></ref> בנוסף על 7.4 מיליון אוזניות אלחוטיות.<ref></ref>

== מוצרים ==
=== שעונים ===
{| class="wikitable"
!מכשיר
!השקה
!מסך
!מערכת הפעלה
!אחסון פנימי
!סוללה
|-
|סמסונג גלקסי גיר
|23 בספטמבר 2013
|1.63 אינץ' ברזולוציית 320×320 פיקסלים.
|אנדרואיד
|4GB
|315 מיליאמפר-שעה
|-
|סמסונג גלקסי גיר 2
|22 בפברואר 2014
| 1.63 אינץ' ברזולוציית 320×320 פיקסלים.
|טיזן
|4GB
|300 מיליאמפר-שעה
|-
|סמסונג גלקסי גיר לייב
|25 ביוני 2014
| 1.63 אינץ' ברזולוציית 320×320 פיקסלים.
|אנדרואיד
|4GB
|300 מיליאמפר-שעה
|-
|סמסונג גלקסי גיר S
|7 בנובמבר 2014
| 2.0 אינץ' ברזולוציית 480×360 פיקסלים.
|טיזן
|4GB
|300 מיליאמפר-שעה
|-
|סמסונג גלקסי גיר S2
|2 באוקטובר 2015
| 1.2 אינץ' ברזולוציית 360×360 פיקסלים.
|טיזן
|4GB
|250 מיליאמפר-שעה או
300 מיליאמפר-שעה
|-
|סמסונג גלקסי גיר S3
|18 בנובמבר 2016
| 1.3 אינץ' ברזולוציית 360×360 פיקסלים.
|טיזן
|4GB
|380 מיליאמפר-שעה
|-
|סמסונג גלקסי גיר ספורט
|27 באוקטובר 2017
| 1.2 אינץ' ברזולוציית 360×360 פיקסלים.
|טיזן
|4GB
|300 מיליאמפר-שעה
|}

=== שעוני ספורט ===
{| class="wikitable"
!מכשיר
!השקה
!מסך
!מערכת הפעלה
!אחסון פנימי
!סוללה
|-
|סמסונג גלקסי גיר פיט
|11 באפריל 2014
| 1.84 אינץ' ברזולוציית 128×432 פיקסלים.
|RTOS
|4GB
|200 מיליאמפר-שעה
|-
|סמסונג גלקסי גיר פיט 2
|2 ביוני 2016
| 1.5 אינץ' ברזולוציית 219×432 פיקסלים.
|טיזן
|4GB
|200 מיליאמפר-שעה
|-
|סמסונג גלקסי גיר פיט 2 פרו
|26 באוקטובר 2017
| 1.5 אינץ' ברזולוציית 216×432 פיקסלים.
|טיזן
|4GB
|200 מיליאמפר-שעה
|}

=== אוזניות ===
{| class="wikitable"
!מכשיר
!השקה
!מיקרופון
!אחסון פנימי
!סוללה
|-
|סמסונג גלקסי גיר אייקון
|15 ביולי 2016
|2 לכל ניצן
|4GB
|1.6 שעות
|-
|סמסונג גלקסי גיר אייקון 2018
|27 באוקטובר 2017
|2 לכל ניצן
|3.4GB
|5 שעות
|}

==קישורים חיצוניים==

* 

== הערות שוליים ==

גיר
קטגוריה:שעונים חכמים
חיל האוויר המלכותי גרמניה

חיל האוויר המלכותי גרמניה (באנגלית: Royal Air Force Germany (RAFG)) היה פיקוד מרחבי של חיל האוויר הבריטי אשר איגד את כל כוחות האוויר הבריטיים אשר הוצבו בגרמניה, בתחילה כחלק מכוחות הכיבוש לאחר מלחמת העולם השנייה, ולאחר מכן כחלק מכוחות ההגנה של נאט"ו שהוצבו באזור במלחמה הקרה. 

==היסטוריה==
החל מסיום מלחמת העולם השנייה, הוצבו בגרמניה כוחות של חיל האוויר הבריטי. בתחילה ככוח כיבוש, ובהמשך, עם התעצמות האיום הסובייטי, ככוח הגנה במסגרת נאט"ו. כוחות אלו נשלטו בתחילה בצורה ישירה בידי פיקוד המפציצים של חיל האוויר המלכותי, אולם בהדרגה הועברו יותר ויותר טייסות בריטיות לבסיסי חיל האוויר בגרמניה, וב-1959 הוחלט לאחד אותן תחת פיקוד מרחבי אחד שייקרא "חיל האוויר המלכותי גרמניה". מפקד החיל שימש במקביל גם כמפקד חיל האוויר הטקטי השני של בעלות הברית. שתי היחידות הוכפפו לקבוצת הארמיות הצפונית של נאט"ו. 

תחת פיקודו של חיל האוויר המלכותי גרמניה נמצאו שישה שדות תעופה בגרמניה עצמה, ובנוסף על כך שתי טייסות נוספות שחנו בבריטניה והיו מצוידות בנשק גרעיני טקטי. לאחר נפילת ברית המועצות והפסקת האיום הסובייטי על המערב, צומצמו בהדרגה כוחות חיל האוויר הבריטי בבריטניה. ב-1993 הוחלט לפרק את חיל האוויר גרמניה, והכוחות הנותרים של חיל האוויר הבריטי בגרמניה אוחדו תחת להק 2. ב-1996 פורק להק 2, והכוחות בגרמניה הועברו תחת פיקוד להק 1.

==קישורים חיצוניים==

* [http://www.raf.mod.uk/organisation/stations.cfm Official web page listing current RAF stations]
* [http://www.rafwinterberg.co.uk/ RAF Winterberg website]
* Sir David Lee, [https://www.raf.mod.uk/our-organisation/units/air-historical-branch/regional-studies-post-coldwar-narratives/the-raf-in-germany-1945-1978/ The RAF in Gemany 1945-78]

קטגוריה:יחידות חיל האוויר המלכותי
קטגוריה:שלטון הכיבוש של בעלות הברית בגרמניה
קטגוריה:נאט"ו
Long Ago and Far Away

Long Ago and Far Away (בעברית: "מזמן ורחוק") הוא האלבום השישי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, בשנת 1958, לאחר שהוקלט בחודש אפריל אותה השנה.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
Strike Up the Band

Strike Up the Band הוא האלבום השמיני של הזמר האמריקאי טוני בנט, יחד עם תזמורת קאונט באסי. את האלבום הוציאה חברת התקליטים רולט רקורדס לאור, בשנת 1959, לאחר שהוקלט בחודש ינואר אותה השנה. תחילה יצא האלבום לאור בשם Basie Swings, Bennett Sings, וכלל מספר גרסאות כיסוי שונות לסטנדרטי ג'אז מוכרים.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
ארתור האנט

ארתור תומאס האנט (; 17 בפברואר 1884 – 18 במרץ 1966) היה פוליטיקאי אמריקאי, שכיהן כמושלה השביעי של מדינת ניו מקסיקו.

== ביוגרפיה ==
האנט נולד ב-17 בפברואר 1884, בעיר ליונס שבמדינת ניו יורק, לוויליאם ומרי מקארתי. עם סיום תקופת התיכון, החל ללמוד באוניברסיטת סירקיוז, עד שנת 1910. בשנה העוקבת עבר לגאלופ שבניו מקסיקו, שם עסק בעריכת דין. במרוצת השנים מונה לעורך הדין הראשי של העיר, ואף כיהן כראש עירייתה במשך ארבע שנים. ב-13 באוגוסט 1913 נישא האנט ללואיז ווסטפאל, בתם של ויליאם ואסטלה. בשנת 1920 ניהל את משלחת ניו מקסיקו לכנס הדמוקרטי הלאומי בסן פרנסיסקו.

לאחר שכיהן כחבר בוועדת הכבישים הממלכתית כשנתיים, נבחר האנט לתפקיד מושל המדינה. הוא כיהן בתפקיד זה שנתיים. במרוצת כהונתו נסלל כביש 66, שהקל על תחבורת האזור. בנוסף לניו מקסיקו, שירת הכביש את קליפורניה, אריזונה, טקסס, אוקלהומה, קנזס, מיזורי ואילינוי.

הוא נפטר ב-18 במרץ 1966, בעיר אלבקרקי.

== קישורים חיצוניים ==
* 

== הערות שוליים ==

קטגוריה:ראשי עיריות בארצות הברית
קטגוריה:מושלי ניו מקסיקו
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי אוניברסיטת סירקיוז
קטגוריה:אמריקאים שנולדו ב-1884
קטגוריה:אמריקאים שנפטרו ב-1966
בית ערוסי

בית ערוסי הוא בית לשימור ברחוב רש"י (בעבר נקרא רחוב טלסה Talasa) מספר 1 באשקלון.

בית ערוסי הוא מן הבתים המקוריים האחרונים, בתקופה שלפני קום המדינה, ששרדו באשקלון. הבית מייצג נאמנה את האדריכלות, אורחות החיים והפולקלור של התקופות ההיסטוריות. הבית הוכרז לשימור על-ידי עיריית אשקלון.

==המבנה==
בית ערוסי הוא אחרון הבתים המקוריים של שכונת ח'ראת אל מדהון העות'מאנית, על שם בני חמולת אל-מדהון שהתגוררו בה, בתוך העיירה הערבית אל־מג'דל.

בשכונה זו התיישבו בבתים הערביים שננטשו במלחמת העצמאות, בראשית שנות החמישים של המאה העשרים, עולים מקרב יהודי תימן.

הבית הוא בית חצר ערבי טיפוסי שהמרחבים הבנויים בו ערוכים סביב חצר מרכזית גדולה ובה התבצעו רוב פעולות היום-יום. ייחודו הוא בכך שנשתמרו בו התכנית המקורית של המבנים, כולל מתקנים וכלי עבודה, ורוב האמצעים והטכנולוגיות המקוריות והמסורתיות ששימשו את הדיירים הערביים.

כמו הבית הערבי המסורתי במרחב הכפרי, הוקף המבנה בחומת אבן גבוהה, עם שער כניסה בצד המערבי. השער בנוי אבני כורכר מסותתות ומסוגננות ולתוכו נקבעה דלת עץ בעלת שתי כנפיים.

מן השער נפתחת חצר רחבת ידיים שבחלקה הדרומי (מימין) נבנה בית המגורים ובו 3 חדרים ומרפסת מקורה בחזית, מחברת את כל החדרים. כמו רוב בתיה של מג'דל, גם כאן בית המגורים נבנה בקומה אחת בלבד ובאופן צנוע יחסית. כמו גם בתים אחרים במג'דל, האתר נבנה באבן כורכר מקומית, בשילוב פריטי אבן קדומים שנאספו מתל אשקלון.

בחלק המערבי של החצר, מצפון לשער הכניסה, נבנה האגף המשקי, חדר גדול ובו בית בד, טחנת קמח וטאבון. בחצר הבית אותרו מספר מתקני כתישה, שעובדו מתוך פריטי אבן ושיש קדומים. בלב החצר נחפר חלל תת-קרקעי ששימש את דיירי הבית לדורותיהם לצורכי אחסון ואיסום.
בימי המלחמות שעברו על המדינה שימש מרחב זה כמקלט.

הבית מועמד לשימור.

==משפחת ערוסי==
משפחת ערוסי הצעירה, בת 3 נפשות (אביגדור לוי הבכור היה אז בן השנתיים), עלתה מתימן בסוף שנת 1948 ושוכנה בבית נטוש במגדל (כיום ברח' הרצל). כבר למחרת היא פונתה משם והועברה לבית נטוש אחר, הוא בית ערוסי.

אב המשפחה, שבתימן היה חייט וסוחר, השתלב בעבודה במע"ץ בסלילת כבישים ולימים עבר לחברת "יובל גד". הוא נפטר בשנת 1993 והוא בן 83 .האם ללווה נשקת לשנת המאה לה, עדיין התגוררה במקום בשנת 2011.

במשך כל השנים, השכילו בני המשפחה לזהות את ייעודם, שימושם ויתרונם של הממצאים ההיסטוריים בבית, לעשות בהם שימוש ולשמרם למען הדורות הבאים.

==גלריה==
<gallery>
PikiWiki Israel 54076 beit arussi ashkelon.jpg|שלט הסבר של המועצה לשימור אתרי מורשת בישראל
PikiWiki Israel 54078 beit arussi ashkelon.jpg|טאבון בחצר
PikiWiki Israel 54079 beit arussi ashkelon.jpg|הכניסה לבית ערוסי
PikiWiki Israel 54080 beit arussi ashkelon.jpg|עץ התאנה מקרה את כל החצר הפנימית
</gallery>

==לקריאה נוספת==
* ד"ר אבי ששון, [https://www.academia.edu/37078390/ששון_2011_אשקלון_-_כעיר_היסטורית_-_שימור_פיתוח_ותיירות_ בית המגורים המסורתי במגדל המנדטורית - בהדגמה על בית ערוסי], בתוך "ששון 2011, אשקלון - כעיר היסטורית - שימור, פיתוח ותיירות", עמודים 37 עד 40
* ששון א, תשס"ב, התפתחות נוף אשקלון וסביבתה בשלהי התקופה העות'מאנית א. ששון, עורך
* ראשי, אשקלון – כלת הדרום, הוצאת ארץ, תל אביב, 2002 ,עמ' 87–122 .
* ששון א, אשקלון - סקר ערכי מורשת, הקרן לחקר מישור החוף, אשקלון תשס"ח, 2008

==קישורים חיצוניים==

* איציק כץ, 

==הערות שוליים==

קטגוריה:אשקלון: היסטוריה
קטגוריה:אשקלון: מבנים
פנו אלטיו

פנו אלטיו (בפינית: Panu Aaltio; נולד ב-29 בינואר 1982, נורמיירבי, פינלנד) הוא מלחין פיני המתמחה במוזיקה לסרטים.

== ביוגרפיה ==
אלטיו נולד ב-1982 בעיירה נורמיירבי. לאחר סיום לימודי בית הספר הוא למד מוזיקה באקדמיית סיבליוס בהלסינקי ובהמשך למד בתוכנית "מוזיקה וסרטי קולנוע וטלוויזיה" באוניברסיטת דרום קליפורניה. בהמשך הוא עבד בתחום התמחותו בלוס אנג'לס.

עם חזרתו לפינלנד אלטיו החל לעסוק בכתיבת מוזיקה לסרטים, סדרות טלוויזיה ומשחקי וידאו.

אלטיו כתב מוזיקה לטרילוגיה של סרטי טבע. על עבודה זו הוא קיבל פרס בינלאומי של איגוד מבקרי מוזיקה לקולנוע. בנוסף לכך, הסרט השני בסדרה Tale of a Lake קיבל "פרס יוּסי" של הקולנוע הפיני עבור המוזיקה.

בשנת 2008 הוא לראשונה כתב מוזיקה לסרט באורך מלא, ועל עבודה זו הוא היה מועמד לקבלת "פרס יוסי".

בשנת 2015 הוא סיים עבודה על בלט Moomin and the Comet שהועלה על במת תיאטרון האופרה בהלסינקי.

==פילמוגרפיה==
* The Home of Dark Butterflies, 2008
* סאונה, 2008
* Hella W, 2011
* Body of Water, 2011
* Tale of a Forest, 2012
* I Won't Come Back, 2014
* Moomins on the Riviera, 2014
* The Island of Secrets, 2014
* The Find, 2015
* Tale of a Lake, 2016
* Lake Bodom, 2016
* Rolli and the Secret of All Time, 2016
* 95, 2017
* הדרך הנצחית, 2017
* Super Furball), 2018
* Nature Symphony, 2019 
* Ladies of Steel, 2020
* Peruna, 2020
* Finders of the Lost Yacht, 2021
* Tale of the Sleeping Giants, 2021

==קישורים חיצוניים==
* 

קטגוריה:מלחינים פינים
קטגוריה:פינים שנולדו ב-1982
אקסל הני

אקסל הני (בנורווגית: Aksel Hennie; נולד ב-29 באוקטובר 1975) הוא שחקן קולנוע, במאי ותסריטאי נורווגי. על עבודתו בקולנוע הוא זכה במספר פרסי "אמנדה" של הקולנוע בנורווגי.

== ביוגרפיה ==
אקסל הני נולד בשנת 1975 בפרבר של אוסלו. בצעירותו הוא עסק בגרפיטי ועל כך אף נעצר.

לאחר ארבעה ניסיונות הוא בסופו של דבר התקבל ללימודים באקדמיה לאומית למשחק. הוא סיים את הלימודים בשנת 2001 והחל לשחק בתיאטרון.

== קריירה ==
בשנת 2003 הני שיחק לראשונה בסרט "Buddy" שביים מורטן טילדום.

על השתתפותו בסרט Jonny Vang הוא זכה בפרס בפסטיבל לקולנוע בבריסל. בשנת 2005 זכה לראשונה ב"פרס אמנדה". בשנת 2005 על בימוי של הסרט "Uno" הוא זכה בפרס אמנדה נוסף. סרט זה דכה בפרסים נוספים בפסטיבלים לקולנוע בקייב ובסן חוזה.

בשנת 2008 אקסל הני שיחק בסרט "מקס מאנוס" בו שיחק תפקיד ראשי של גיבור מלחמות נורווגיה. 

בשנת 2011 הוא שיחק בסרט המותחן והפעולה "ציידי הראשים" בבימויו של מורטן טילדום, שזכה במספר פרסים לרבות פרס אמנדה. בשנת 2014 הני שיחק בסרט הפעולה האמריקאי "הרקולס" שביים ברט ראטנר ובכיכובו של דוויין ג'ונסון.

בשנת 2015 גילם את ד"ר אלכס ווגל בסרט ההוליוודי "האיש שנולד מחדש" שביים אלחנדרו גונסלס איניאריטו והיה מועמד ל-12 פרסי אוסקר וזכה בשלושה. שיחק באותה שנה בסרט הפעולה האמריקאי "Last Knights" לצדם של מורגן פרימן וקלייב אוון. 

בשנת 2020 שיחק אקסל בסדרת הטלוויזיה השוודית "חומה לבנה". באותה שנה השתתף במותחן הפעולה האמריקאי "התנגשות בלתי נמנעת" בכיכובו של ז'אן רנו.

בשנת 2021 כיכבה לצד נומי ראפאס בקומדיית האימה "הטיול" של הבמאי טומי וירקולה.

== קישורים חיצוניים ==

קטגוריה:שחקני קולנוע וטלוויזיה נורווגים
קטגוריה:במאי קולנוע נורווגים
קטגוריה:נורווגים שנולדו ב-1975
עמותת בוגרי ממר"ם

I Love MAMRAM בכניסה לכנס עמותת בוגרי ממר"ם, ספטמבר 2023
עמותת בוגרי ממר"ם היא עמותה של יוצאי יחידת ממר"ם והיחידות המסונפות אליה. העמותה מונה למעלה מ-6,400 חברים ומובילה פרויקטי יזמות ותוכניות ייחודיות לבוגרי ממר״ם אשר שירתו בכלל היחידות הטכנולוגיות של צה״ל.

העמותה הוקמה בשנת 2007 על ידי קבוצה של בוגרי ממר"ם. יו"ר העמותה הוא אל״מ (מיל׳) יצחק מלאך, מפקד ממר"ם לשעבר. יו"ר הוועד המנהל הוא סא״ל (מיל׳) יוסי מלמד, בוגר יחידת בסמ"ח.

בין היתר העמותה מפיקה משנת 2019 פודקאסט שבועי בשם MamraMic כשבכל פרק מתראיין בוגר ממר״ם בולט בתעשייה. בין המרואיינים ניתן למצוא את מפקד יחידת לוט"ם, מפקדי ממר״ם האחרונים ויזמים מובילים בוגרי ממר״ם בין היתר את מתי סימן המייסד של צ׳קמרקס, אלון כהן המייסד של סייברארק, עמרי מנדלביץ ממייסדי Dynamic Yield ועוד רבים.

בשנת 2020 השיקה העמותה את תוכנית היזמות הראשונה בישראל שמיועדת ל-CTOs ולא ל-CEOs בשם Mamram For Founders. התוכנית הייחודית בת חמישה חודשים ומלווה קבוצה של כ-15 מנהלי פיתוח וטכנולוגיות בסטארטאפים בשלבים ראשונים עד ל-Round A.

בשנת 2020–2021 פתחה העמותה גם תוכנית היזמות הכירורגית שלה - Mamram Space<ref></ref> והריצה שני מחזורים שלה במטרה לחזק מיזמים בשלבי פרה-סיד שמייסדיהם הם בוגרי ובוגרות ממר״ם. כל מחזור נמשך שלושה חודשים ובמהלכו הופגשו היזמים עם אנשי קשר, מנטורים, חברות של בוגרי ממר״ם בארץ ובעולם במטרה לפתוח דלתות, להרחיב את הרשתות וכמובן לגייס כסף לשלבים הבאים של המיזמים.

בספטמבר 2023 קיימה העמותה כנס של בוגרי ממר"ם לדורותיהם.

==קישורים חיצוניים==
* 
* 
* 

==הערות שוליים==

ממר"ם
קטגוריה:תל אביב-יפו: עמותות
אבליה אמבנגה

אבליה אמבנגה (באנגלית: Ablaye Mbengue; נולד ב-19 במאי 1992) הוא כדורגלן סנגלי המשחק בעמדת החלוץ באל-ערבי ערב הסעודית.

==קריירה==
אמבנגה החל את קריירת המשחק שלו במועדונים בסנגל ובגבון. בינואר 2015 הוא הגיע לסיכום עם קבוצה מהליגה הטורקית השנייה,<ref></ref> אך בפברואר 2015 חתם באחמט גרוזני מליגת העל הרוסית.<ref name="Terek sign two players"></ref>

הוא ערך את הופעת הבכורה שלו במדי הקבוצה ב-2 במאי 2015, כשעלה כמחליף במחצית משחק הליגה נגד רוסטוב, ואף כבש שער בכורה בדקה ה-83, שער שהוביל לניצחון קבוצתו 1–0.<ref></ref>

את הופעת הבכורה שלו בהרכב ערך ב-11 במאי 2015, וכבש צמד שערים בניצחון 4–2 על ספרטק מוסקבה.<ref></ref>

ב-27 במאי 2019 האריך את חוזהו במועדון בשלוש עונות.<ref name="Ablaye Mbengue 2022"></ref>

באוגוסט 2020 נטש אמבנגה את רוסיה מבלי אישור המועדון, ובמשך שישה חודשים סירב ליצור קשר עם המועדון, שהגיש נגדו תביעה לפיפ"א.<ref></ref><ref></ref><ref></ref>

ב-29 במרץ 2021 הושאל לדינמו מינסק מליגת העל הבלארוסית עד לתום העונה.<ref></ref>

בספטמבר 2021 נחת אמבנגה בישראל, בדרכו לחתום במכבי פתח תקווה, וב-5 באוקטובר סיכם את תנאיו בקבוצה.<ref></ref> ב-10 באוקטובר הודיעה מכבי פתח תקווה כי השחקן לא יחתום בקבוצה, בשל טענותיהן של אחמט גרוזני ודינמו מינסק על הפרת חוזה מצידו של השחקן.<ref></ref>

לאחר שלא שיחק מאז 1 באוגוסט 2021, ב-7 באפריל 2022 הצטרף כשחקן חופשי לאל-ערבי כווית, מליגת העל הכוויתית. ב-1 ביולי 2022 חתם על חוזה לשלוש עונות באל-ערבי ערב הסעודית, מהליגה הסעודית השנייה.

==קישורים חיצוניים==

==הערות שוליים==

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני אחמט גרוזני
קטגוריה:כדורגלני דינמו מינסק
קטגוריה:סנגלים שנולדו ב-1992
נציגויות דיפלומטיות של האיטי בעולם

הנציגויות הדיפלומטיות של האיטי בעולם

זוהי רשימת הנציגויות הדיפלומטיות של האיטי בעולם למעט קונסוליות כבוד.

האיטי היא מדינה במערב האי היספניולה שב. במזרחה היא גובלת ברפובליקה הדומיניקנית.

להאיטי יש נוכחות דיפלומטית קטנה ברחבי העולם: 30 שגרירויות ו-18 קונסוליות כלליות. רוב נציגויותיה ממוקמות באמריקה וב.

== אפריקה ==
* 
** רבאט (שגרירות)
** דאח'לה (קונסוליה כללית)
* 
** פרטוריה

== אמריקה ==
* 
** בואנוס איירס (שגרירות)
* 
** נסאו (שגרירות)
* 
** ברזיליה (שגרירות)
* 
** אוטווה (שגרירות)
** מונטריאול (קונסוליה כללית)
* 
** סנטיאגו דה צ'ילה (שגרירות)
* 
** בוגוטה (שגרירות)
* 
** הוואנה (שגרירות)
* 
** סנטו דומינגו (שגרירות)
** דאחאבון (קונסוליה כללית)
** היגואי (קונסוליה כללית)
** סנטה קרוז דה ברהונה (קונסוליה כללית)
** סנטיאגו דה לוס קבלרוס (קונסוליה כללית)
* 
** קיטו (שגרירות)
* 
** מקסיקו סיטי (שגרירות)
* 
** פנמה סיטי (שגרירות)
* 
** פרמריבו (קונסוליה כללית)
* 
** וושינגטון די. סי. (שגרירות)
** אטלנטה (קונסוליה כללית)
** בוסטון (קונסוליה כללית)
** שיקגו (קונסוליה כללית)
** מיאמי (קונסוליה כללית)
** ניו יורק (קונסוליה כללית)
** אורלנדו (קונסוליה כללית)
* 
** קראקס (שגרירות)

== אסיה ==
* 
** בייג'ינג
* 
** טוקיו (שגרירות)
* 
** דוחה (שגרירות)
* 
** טאיפיי (שגרירות)
* 
** האנוי (שגרירות)

== אירופה ==
* 
** בריסל (שגרירות)
* 
** פריז (שגרירות)
** קאיין, גיאנה הצרפתית (קונסוליה כללית)
** פואנט-א-פיטר, גוואדלופ (קונסוליה כללית)
* 
** ברלין (שגרירות)
* 
** רומא (שגרירות)
* 
** אורנייסטאד, ארובה (קונסוליה כללית)
** וילמסטאד, קוראסאו (קונסוליה כללית)
* 
** מדריד (שגרירות)
* 
** לונדון (שגרירות)
** פרווידנסיאלס, איי טרקס וקייקוס (קונסוליה כללית)

== גלריה ==
<gallery>
קובץ:Haitian Embassy, Buenos Aires 02.jpg|שגרירות האיטי בבואנוס איירס
קובץ:Embassy of Haiti in London 1.jpg|שגרירות האיטי בלונדון
קובץ:Embajada de Haití en la Ciudad de México.jpg|שגרירות האיטי במקסיקו סיטי
קובץ:Embassy of Haiti in Paris.jpg|שגרירות האיטי בפריז
קובץ:The Diplomatic Quarter (使館特區) of Taiwan (中華民國), as seen from Lane 101, Tianmu West road (天母西路101巷) on 31 October 2017, around 1PM (Picture 3).jpg|הבניין בו נמצאת שגרירות האיטי בטאיפיי
קובץ:Embassy of Haiti United States.JPG|שגרירות האיטי בוושינגטון די. סי.
</gallery>

==ראו גם==
* יחסי החוץ של האיטי
* משרד החוץ של האיטי

==קישורים חיצוניים==

== הערות שוליים ==

קטגוריה:האיטי: יחסי חוץ
האיטי